Rozsudok Okresného súdu Žiar nad Hronom sp. zn. 5P/1/2024 z 1. 7. 2024
Rozsudok Okresného súdu Žiar nad Hronom z 1. júla 2024, sp. zn. 5P/1/2024, ECLI:SK:OSZH:2024:6424200057.2
Súd: Okresný súd Žiar nad Hronom
Spisová značka: 5P/1/2024
ECLI: ECLI:SK:OSZH:2024:6424200057.2
Dátum vydania: 1. 7. 2024
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Žiar nad Hronom 5P/1/2024 6424200057 01. 07. 2024 JUDr. Jarmila Kasanová ECLI:SK:OSZH:2024:6424200057.2
ROZSUDOK V MENE SLOVENSKEJ REPUBLIKY Okresný súd Žiar nad Hronom v konaní pred sudkyňou JUDr. Jarmilou Kasanovou vo veci starostlivosti súdu o mal. A. B., nar. XX.XX.XXXX, bytom u matky, zastúpená kolíznym opatrovníkom Úradom práce, sociálnych vecí a rodiny Banská Štiavnica, dieťa rodičov – matky: C. D. C. E. F., nar. XX.XX.XXXX, trvalý pobyt: G. C., H. A. XXXX/XX a otca: I. B., nar. XX.XX.XXXX, trvalý pobyt: J. C. o návrhu matky na zvýšenie vyživovacej povinnosti k mal. dieťaťu takto rozhodol: Súd s c h v a ľ u j e rodičovskú dohodu v znení: Súd z v y š u j e vyživovaciu povinnosť otca I. B., nar. XX.XX.XXXX k mal. A. B., nar. XX.XX.XXXX zo sumy 80,- eur mesačne na sumu 120,- eur mesačne počnúc dňom 01.02.2024, ktoré výživné je otec mal. dieťaťa p o v i n n ý posielať do rúk matky mal. dieťaťa vždy do 28. dňa v mesiaci vopred na účet matky č. účtu: A. XXXX XXXX XXXX XXXX XXXX. Zročné výživné za obdobie od 01.02.2024 do 30.06.2024 je otec p o v i n n ý zaplatiť do rúk matky mal. dieťaťa do 31.08.2024 na č. účtu matky: A. XXXX XXXX XXXX XXXX XXXX. Týmto súd m e n í rozsudok Okresného súdu v Žiari nad Hronom sp. značka 20P/67/2016 zo dňa 05.06.2018 v spojení s rozsudkom Krajského súdu v Banskej Bystrici sp. značka 12CoP/51/2018 zo dňa 29.11.2018, právoplatný dňa 27.12.2018 v časti určenia výšky vyživovacej povinnosti otca k mal. A. B., nar. XX.XX.XXXX. Žiaden z účastníkov
nemá
nárok na náhradu trov konania. odôvodnenie:
1.Matka mal. dieťaťa sa podaným návrhom domáhala zvýšenia vyživovacej povinnosti na mal. A. zo sumy 80,- € mesačne na sumu 300,- € mesačne s poukazom na to, že od poslednej úpravy výšky vyživovacej povinnosti došlo k podstatnej zmene pomerov na strane mal. dieťaťa. 2.Na pojednávaní konanom dňa 01.07.2024 sa rodičia mal. dieťaťa dohodli na zvýšení vyživovacej povinnosti otca k mal. dieťaťu zo sumy 80,- € mesačne na sumu 120,- € mesačne so splatnosťou k 28memu dňu v mesiaci vopred, počnúc dňom 01.02.2024. Žiadali schváliť rodičovskú dohodu. 3.Podľa § 36 ods.1Zákona č. 36/2005 Z. z. Zákona o rodine v znení neskorších predpisov, rodičia maloletého dieťaťa, ktorí spolu nežijú, môžu sa kedykoľvek dohodnúť o úprave výkonu ich rodičovských práv a povinností. Ak sa nedohodnú, súd môže aj bez návrhu upraviť výkon ich rodičovských práv a povinností, najmä určí, ktorému z rodičov zverí maloleté dieťa do osobnej starostlivosti. Ak je to potrebné v záujme maloletého dieťaťa a ak to vyžadujú pomery v rodine, súd môže upraviť styk dieťaťa aj s blízkymi osobami. Ustanovenia § 24, § 25 a 26 sa použijú primerane.
4.Podľa § 24 ods.3 toho istého zákona rozhodnutie o úprave výkonu rodičovských práv a povinností možno nahradiť dohodou rodičov. Dohoda musí byť schválená súdom, inak je nevykonateľná. 5.Podľa § 62 ods. 1, 2, 3, 4 a 5 Zákona č. 36/2005 Z. z. Zákona o rodine v znení neskorších predpisov, plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť. Obaja rodičia prispievajú na výživu svojich detí podľa svojich schopností, možností a majetkových pomerov. Dieťa má právo podieľať sa na životnej úrovni rodičov. Každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30 % zo sumy životného minima na nezaopatrené, neplnoleté alebo na nezaopatrené dieťa podľa osobitného zákona. Pri určení rozsahu vyživovacej povinnosti súd prihliada na to, ktorý z rodičov a v akej miere sa o dieťa osobne stará. Ak rodičia žijú spolu, prihliadne súd aj na starostlivosť rodičov o domácnosť. Výživné má prednosť pred inými výdavkami rodičov. Pri skúmaní schopností, možností a majetkových pomerov povinného rodiča súd neberie do úvahy výdavky povinného rodiča, ktoré nie je nutné vynaložiť. 6.Podľa § 75 ods. 1 Zákona č. 36/2005 Z. z. Zákona o rodine v znení neskorších predpisov pri určení výživného prihliadne súd na odôvodnené potreby oprávneného, ako aj na schopnosti, možnosti a majetkové pomery povinného. Na schopnosti, možnosti a majetkové pomery povinného prihliadne súd aj vtedy, ak sa povinný vzdá bez dôležitého dôvodu výhodnejšieho zamestnania, zárobku, majetkového prospechu; rovnako prihliadne aj na neprimerané majetkové riziká, ktoré povinný na seba berie. 7.Podľa § 76 ods. 1 Zákona č. 36/2005 Z. z. Zákona o rodine v znení neskorších predpisov Výživné sa platí v pravidelných opakujúcich sa sumách, ktoré sú zročné vždy na mesiac dopredu. 8.Matka mal. dieťaťa je zamestnaná v Základnej škole K. L. v G. C. ako vychovávateľka v školskom klube s čistým mesačným príjmom cca. 1.083,- € a poberá rodinné prídavky na tri deti spolu vo výške 80,- €. Má vyživovaciu povinnosť k mal. M. F., nar. XX.XX.XXXX, o ktorého sa osobne stará a zároveň aj k dcére N. B., nar. XX.XX.XXXX, ktorá je študentkou strednej školy. Otec mal. dieťaťa je zamestnaný v DM Build s.r.o., Banská Bystrica s priemerným mesačným príjmom cca. 10,- €. Má vyživovaciu povinnosť k plnoletej dcére N. B., nar. XX.XX.XXXX, študentke strednej školy, kde má určené výživné sumou 100,€ mesačne. 9.Súd chválil uvedenú rodičovskú dohodu, v znení ako je uvedená vo výroku rozhodnutia, nakoľko nebola v rozpore so zákonom a bola v záujme mal. dieťaťa. Uvedenú rodičovskú dohodu navrhol schváliť aj kolízny opatrovník. 10.Podľa § 122 CMP ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie. 11.O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti rozsudku je prípustné odvolanie v lehote 15 dní od doručenia rozsudku na súde, proti ktorého rozsudku smeruje. Odvolanie môže podať účastník konania, v ktorého neprospech bolo rozhodnutie vydané. Odvolanie len proti odôvodneniu rozhodnutia nie je prípustné. Proti dohode rodičov vo veciach starostlivosti súdu o maloletých, ktorú súd rozsudkom schválil, nie sú rodičia oprávnení podať voči výroku, ktorým bola dohoda schválená, odvolanie. Toto právo nemajú účastníci konania, ktorí sa vzdali práva podať odvolanie.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. V odvolacom konaní možno uvádzať nové skutkové tvrdenia a predkladať nové dôkazné návrhy. Zmena návrhu na začatie konania je v odvolacom konaní prípustná. Oprávnený môže podať návrh na vykonanie exekúcie podľa zákona č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, ak povinný dobrovoľne nesplní, čo mu ukladá vykonateľné rozhodnutie. Exekúciu vykoná ten exekútor, ktorého v návrhu na vykonanie exekúcie označí oprávnený a ktorého jej vykonaním poverí súd, ak osobitný predpis alebo tento zákon neustanovuje inak. Podľa štvrtej časti CMP sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti CMP sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní. Podľa štvrtej časti CMP sa postupuje aj vtedy, ak z osobitného predpisu alebo z medzinárodnej zmluvy, ktorou je Slovenská republika viazaná, vyplýva vykonateľnosť dohody alebo verejnej listiny, ktorou bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému.

Zdroj: KAUZIS.SK – https://www.kauzis.sk/judikatura/r/ECLI:SK:OSZH:2024:6424200057.2 (dáta aktuálne k 15. 11. 2026). Záväzné je znenie zverejnené súdom.




